Source: https://www.vsetkopreskolu.sk/rozhodnutie-o-prijati-dietata-do-materskej-skoly/
Timestamp: 2020-07-02 07:02:28+00:00
Document Index: 7409218

Matched Legal Cases: ['§ 177', '§ 5', '§ 5', '§ 59', '§ 38', '§ 4', '§ 6', '§ 177']

Rozhodnutie o prijatí dieťaťa do materskej školy - Všetko pre školy
Rozhodnutie o prijatí dieťaťa do materskej školy
30. apríla 2018 / 440 / 0
V poučení o prijatí dieťaťa do MŠ je uvedené, že rozhodnutie je preskúmateľné súdom podľa § 177 ods. 1 a podľa Správneho poriadku.
Rozsah rozhodovacích kompetencií riaditeľa MŠ je predsa vymedzený v § 5 ods. 14 zákona č. 596/ 2003 Z. z. v znení neskorších predpisov, takže riaditeľ vo veci prijatia v rozsahu uvedeného v danom paragrafe postupuje podľa Občianskeho zákonníka (zákon č. 40/ 1964 Zb. v znení neskorších predpisov).
Je to takto správne uvedené?
Rozhodnutie o prijatí dieťaťa do materskej školy je rozhodnutím správneho orgánu (riaditeľa školy) o právach a povinnostiach (právo na vzdelanie, právo na slobodný výber školy v rámci možností výchovno-vzdelávacej sústavy) fyzických osôb (dieťaťa a jeho zákonného zástupcu) v oblasti verejnej správy (školstva). Kompetencia rozhodovať o prijatí dieťaťa do materskej školy je zverená riaditeľovi školy ustanovením § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve v znení neskorších predpisov.
Pri rozhodovaní o prijatí dieťaťa do materskej školy musí riaditeľ školy postupovať v súlade s právnymi predpismi (najmä ust. § 59 ods. 1, 2 a 4 Školského zákona) a podmienkami na prijatie zverejnenými pre príslušný školský rok v mieste sídla materskej školy. Riaditeľ školy pri tomto rozhodovaní nepostupuje podľa Občianskeho zákonníka, ktorý upravuje majetkové vzťahy medzi súkromnými osobami, vzťahy vyplývajúce z práva na ochranu osôb a právne vzťahy z duševného vlastníctva, ale podľa verejnoprávnych predpisov (najmä podľa zákona č. 596/2003 Z. z. a Školského zákona).
Aj keď sa na rozhodovanie riaditeľa školy o prijatí dieťaťa do materskej školy v zmysle ust. § 38 ods. 4 zákona č. 596/2003 Z. z. nevzťahuje Správny poriadok, napriek tomu je rozhodnutie riaditeľa v tejto veci rozhodnutím orgánu verejnej správy o právach a povinnostiach dieťaťa a jeho zákonného zástupcu v oblasti školstva, ktorého zákonnosť je preskúmateľná súdom na základe správnej žaloby [§ 4 písm. d), § 6 ods. 1 a § 177 ods. 1 a nasl. Správneho súdneho poriadku].
Keď má rodič pochybnosti o ude...
7. septembra 2018 / 490 / 0
7. septembra 2018 / 485 / 0
7. septembra 2018 / 423 / 0
Vypočítajte: 1 + 4 =*